Δημοκρατικό Κόμμα (Λουξεμβούργο)

Το Δημοκρατικό Κόμμα (λουξ. Demokratesch Partei, γαλλ. Parti Démocratique, γερμ. Demokratische Partei) είναι ένα φιλελεύθερο πολιτικό κόμμα του Λουξεμβούργου. Το κόμμα είναι το κυριότερο φιλελεύθερο κόμμαParties and Elections in Europe: The database about parliamentary elections and political parties in Europe, by Wolfram Nordsieck της χώρας και ένα από τα τρία μεγαλύτερα κόμματα μαζί με το Χριστιανικό Κοινωνικό Λαϊκό Κόμμα και το Λουξεμβουργιανό Σοσιαλιστικό Εργατικό Κόμμα, ενώ υποστηρίζει μετριοπαθώς τον οικονομικό φιλελευθερισμό, καθώς και τις πολιτικές ελευθερίες, τα ανθρώπινα δικαιώματα και τον διεθνισμό.Hearl (1988), p. 392–3 

Το κόμμα ιδρύθηκε στις 24 Απριλίου 1955 και είναι το τρίτο μεγαλύτερο κόμμα στην Βουλή των Αντιπροσώπων, κατέχοντας 9 από τις συνολικά 60 του κοινοβουλίου, έχοντας κερδίσει το 15% των ψήφων στις εκλογές του 2009. Επίσης, κατέχει μία από τις έξι έδρες του Λουξεμβούργου στο Ευρωπαϊκό Κοινοβούλιο. Συγκεντρώνει τα μεγαλύτερα ποσοστά του γύρω από την Πόλη του Λουξεμβούργου καθώς, από το 1970, ο δήμαρχος της πόλης προέρχεται από το κόμμα.Schulze (2007), p. 812

Το κόμμα συμμετείχε συχνά στην κυβέρνηση μαζί με το Χριστιανικό Κοινωνικό Λαϊκό Κόμμα, ενώ από το κόμμα προέρχεται ο μόνος πρωθυπουργός του Λουξεμβούργου που δεν προέρχεται από το Χριστιανικό Κοινωνικό Λαϊκό Κόμμα, ο Γκαστόν Θορν. Το κόμμα είναι μέλος του Κόμματος Συμμαχίας Φιλελευθέρων και Δημοκρατών για την Ευρώπη και της Φιλελεύθερης Διεθνούς. Το Δημοκρατικό Κόμμα θεωρείται ως ένα από τα φιλελεύθερα κόμματα που ασκούν την μεγαλύτερη επιρροή στην Ευρώπη εξαιτίας της δύναμής του, της συχνής συμμετοχής του σε κυβερνήσεις, του ρόλου του σε διεθνή ιδρύματα και την ηγεσία του Γκαστόν Θορν.Hearl (1988), p. 376

 Παραπομπές 

Κατηγορία:Πολιτικά κόμματα του Λουξεμβούργου
Κατηγορία:Φιλελεύθερα κόμματα